Stanley Karnow

Si Stanley Karnow (ipinanganak noong 1925 sa Lungsod ng New York) ay isang may-akda na nagwagi ng premyong Pulitzer na naging punong-tagapamahayag para sa mga lathalaing
Time at Life.  Hanggang 1974, nasa Timog-Silangang Asya siya bilang mamamahayag ng Saturday Evening Post, ng London Observer, ng Washington Post, at NBC News. Nagtapos siya mula sa Institut d'Etudes Politiques de Paris (Insituto ng mga Pampolitikang Pag-aaral ng Paris).

Noong panahon ng Ikalawang Digmaang Pandaigdig, nagsilbi siya sa United States Army Air Corps sa Asya.

Nasa Vietnam siya noong Hulyo 1959 nang mapatay ang mga unang American, naging tagapamahayag siya ng mga balita sa kabuuan ng digmaan sa Vietnam.  Dahil dito, nagkaroon ng lugar ang kaniyang pangalan sa punong-talaan ng mga pampolitikang kalaban ni Nixon.  Sa panahong ito na nilikom niya ang sanhi para maisulat ang kanyang aklat noong 1983, ang Vietnam: A History (Vietnam: Isang Kasaysayan).  Siya ang punong-tagapagbalita para sa seryeng Vietnam: A Television History (Vietnam: Isang Kasaysayang Pantelebisyon), na naging dahilan ng pagwawagi niya ng anim na premyong Emmy, ng isang premyong Peabody, ng isang premyong George Polk at ng isang DuPont-Columbia.  Noong 1990, nanalao si Karnow ng premyong Pulitzer sa larangan ng kasaysayan para sa kaniyang aklat na In Our Image: America's Empire in the Philippines (Sa Wangis Natin: Ang Imperyo ng Amerika sa Pilipinas).  Kabilang sa iba pa niyang mga aklat ang Mao and China: From Revolution to Revolution (Mao at Tsina: Mula sa Isang Rebolusyon Hanggang sa Iba Pang Mga Rebolusyon), na nanomina para sa National Book Award (Gawad Aklat pang-Nasyonal); at ang mga aklat na Paris in the Fifties (Paris Ng Dekada 1950) (1997), isang memoir na nagsasalaysay ng kaniyang mga karanasan habang namumuhay sa Paris noong dekada ng 1950.

Sa kasalukuyan, namumuhay si Karnow sa labas ng Washington, D.C.  Kabilang siya sa Council on Foreign Relations (Konseho ng mga Ugnayang Panlabas) at ng American Society of Historians (Samahan ng mga Mananalaysay ng Amerika).

Mga akda
Vietnam: A History (Vietnam: Isang Kasaysayan) ISBN 0140265473
In Our Image: America's Empire in the Philippines (Sa Wangis Natin: Ang Imperyo ng Amerika sa Pilipinas) ISBN 0-345-32816-7 
Mao and China: From Revolution to Revolution (Mao at Tsina: Mula sa Isang Rebolusyon Hanggang sa Iba Pang Mga Rebolusyon)
Paris in the Fifties (Paris Ng Dekada 1950) isang nobela (1997) ISBN 0-8129-2781-8

Mga sanggunian
Booknotes  panayam kay Karnow tungkol sa In Our Image, 28 Mayo 1989.

Kategorya:Mga Amerikano